
ROMÂNIA

JUDEŢUL TIMIŞ
MUNICIPIUL TIMIŞOARA

DIRECŢIA DEZVOLTARE
SC2019-
EXPUNERE DE MOTIVE  PRIVIND OPORTUNITATEA

PROIECTULUI DE HOTĂRÂRE

privind modificarea şi completarea Hotărârii Consiliului Local nr. 273/21.05.2019 de aprobare a Acordului de parteneriat între UAT Municipiul Timişoara şi Direcţia de Asistenţă Socială a Municipiului Timişoara pentru depunerea şi implementarea proiectului „Regenerare fizică, economică si socială a zonei urbane marginalizate din cartierul Ronaţ Timisoara - construire centru multifuncţional” prin POR 2014-2020, modificată şi completată prin Hotărârea Consiliului Local nr. 65/25.02.2019 şi prin Hotărârea Consiliului Local nr. 694/20.12.2018


Motivul emiterii proiectului de hotărâre

1.       Descrierea situaţiei actuale

Municipiul Timişoara a depus în data de 27.12.2018 spre finanţare proiectul „Regenerare fizică, economică si socială a zonei urbane marginalizate din cartierul Ronaţ Timisoara - construire centru multifuncţional” prin POR 2014-2020, Axa prioritară 4: Sprijinirea dezvoltării urbane durabile, Prioritatea de investiţii 4.3: Oferirea de sprijin pentru regenerarea fizică, economică şi socială a comunităţilor defavorizate din regiunile urbane şi rurale. Pentru îndeplinirea cerinţelor ghidului specific a fost încheiat Acordului de parteneriat nr. SC2019-4681/26.02.2019 pentru realizarea proiectului „Regenerare fizică, economică si socială a zonei urbane marginalizate din cartierul Ronaţ Timisoara - construire centru multifuncţional” încheiat între Municipiul Timișoara și Direcția de Asistență Socială a Municipiului Timișoara. În acest moment proiectul se afla în faza de contractare.

2. Schimbări preconizate şi rezultate aşteptate
Zona pentru care se propune proiectul, se încadrează în categoria zonelor urbane marginalizate – zonă de tip mahala cu case, conform cercetării de teren efectuate de Direcția de Asistenta sociala a Municipiului Timișoara in anul 2018. Membrii comunității dețin o poziție marginală în societate și se confruntă cu o largă paletă de probleme sociale: locuințe inadecvate, supraaglomerare, neșcolarizare sau abandon școlar, lipsa calificării profesionale, resurse financiare scăzute. Proiectul urmărește combaterea marginalizării sociale a acestei populații prin promovarea unei abordări de tip integrat, propunându-se investiții în îmbunătățirea mediului fizic precum și investiții pentru dezvoltarea funcțiilor sociale și comunitare.

Prin adresa adresa ADR Vest nr. 14803/03.07.2019, ca urmare a solicitării AMPOR nr.87983/27.06.2019, a solicitat actualizarea acordului de parteneriat în conformitate cu modificările bugetare impuse de încadrarea cheltuielilor cu unele dotări în categoria cheltuielilor neeligibile.. 
3. Concluzii

Urmare a celor prezentate mai sus, considerăm oportună modificarea și completarea Acordului de parteneriat nr. …………………… pentru realizarea proiectului „„Regenerare fizică, economică si socială a zonei urbane marginalizate din cartierul Ronaţ Timisoara - construire centru multifuncţional”  încheiat între Municipiul Timișoara și Direcția de Asistență Socială a Municipiului Timișoara.

